അഫ്ഗാനില് സംഗീതോപകരണങ്ങള്ക്ക് വിലക്ക്: നോര്വീജിയന് എംബസി പിടിച്ചെടുത്തു, പുസ്തകങ്ങള് ഉള്പ്പെടെ നശിപ്പിച്ചു കാബൂള്: അഫ്ഗാന് ഭരണം താലിബാന് പിടിച്ചടക്കിയതിന് പിന്നാലെ രാജ്യത്ത് ശരിയത്ത് നിയമം നടപ്പിലാക്കി തുടങ്ങിയിരിക്കുകയാണ്. ബൂള് പിടിച്ചടക്കിയതിന് പിന്നാലെ അഫ്ഗാനിസ്താനില് ശരിയത്ത് നിയമം നടപ്പിലാക്കുമെന്ന് താലിബാന് അറിയിച്ചിരുന്നു. എന്നാല് ശരിയത്ത് നിയമത്തില് സ്ത്രീ സ്വാതന്ത്ര്യത്തെ കുറിച്ചുള്ള കൂടുതല് ചോദ്യങ്ങളില് നിന്ന് താലിബാന് വക്താവ് സബീഹുള്ള മുജാഹിദ് ഒഴിഞ്ഞു മാറുകയാണ് ചെയ്തത്. അതേസമയം കാബൂളിലെ നോര്വീജിയന് എംബസി ഇപ്പോള് താലിബാന്റെ കൈയിലാണ്. താലിബാന്, എംബസി പിടിച്ചെടുത്തതിന് പിന്നാലെ ചെയ്ത കാര്യം മദ്യക്കുപ്പികള് തകര്ത്തെറിയുകയായിരുന്നുവെന്ന് അംബാസര് സിഗ്വാള്ഡ് ഹോഗ് ട്വീറ്റ് ചെയ്തു. എംബസിയിലുണ്ടായിരുന്നു കുട്ടികളുടെ പുസ്തകങ്ങളും താലിബാന് ഭീകരവാദികള് നശിപ്പിച്ചുവെന്ന് ഹോഗ് ട്വീറ്റ് ചെയ്തു. സംഗീതോപകരണങ്ങള് തകര്ക്കപ്പെട്ടതിന്റെ ദൃശ്യങ്ങളും ഇപ്പോള് സമൂഹ മാധ്യമങ്ങളില് വൈറലാണ്.